fi fi fi fi fi fi en fi fi fi fi fi en fi hbs_lat fi fi fi fi fi en fi fi fi fi fi fi en fi de fi fi fi fi fi fi fi fi en fi fi fi en de fi fi fi fi fi fi fi fi fi fi fi fi en fi fi fi fi fi hbs_lat fi de fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi en en en it fi nb en et en et fi fi fi fi fi fi fi en it fi en fi en fi en fi sv es fi en en fi
Ensimmäinen hääpäivä alkaa pikkuhiljaa lähestyä, joten blogiinkin voisi laittaa leiskan hääalbumista. Kovin montaa valmista sivua albumissa ei vielä ole mutta hiljaa hyvä tulee. Sitä paitsi hääkuvien skräppäys vaatii sellaista tietynlaista fiilistä ja näitä kuvia en halua skräpätä väkipakolla. Viime aikoina on ollut aika hyvä hääskräppäysfiilis mutta ei tarpeeksi aikaa. Tämän sentään sain valmiiksi pöydän siivoamisen yhteydessä.
Leiska sai siis alkunsa siitä, että läiskin yhteen sopivia pöydällä lojuneita materiaaleja kasaan tietämättä yhtään minkä kuvan leiskaan käyttäisin. Kun materiaalit olivat kasassa mulle tuli vahva tunne siitä, että tähän sopisi joku hääkuva ja siinä se sitten olikin. Tuo pallopaperi oli muuten mennyt jo lehtiössä yhdestä reunasta ryttyyn ja repesi vielä vähän irrotettaessa. Aluksi meinasin leikata pois ryttääntyneen reunan mutta siitä tulikin paljon paljon kivempi kun sitä ryttäsi vähän lisää :)
Lähettänyt pikkuhelistin klo 12:06 7 kommenttia
Onpas taas vierähtäny aikaa siitä, kun viimeksi osallistuin Inspikseen. Tälläkin viikolla meinasi haaste jäädä välistä kun aihe ei tuntunut kolahtavan millään. Eilen kuitenkin hetken tuumailtuani homma loksahti kohdalleen. Inspiroidu-haasteessa oli siis tällä kertaa aiheena oikotie, joko konkreettinen tai kuvainnollinen. Mä haluaisin oikotien talvesta kesään. Kevät (ainakin se kurjin alkupuoli) voisi jäädä kokonaan välistä!
Leiskasta ei kai sen kummenpaa kerrottavaa. Ei mikään ykköslemppari mutta ei myöskään inhokki. Mä harjoittelen nyt kovasti tuota tarinointiin panostamista ja toivotaan, että se alkaa sujua luontevammin ja luontevammin. Ongelma on yhä se, että jätän tarinoinnin aina viimeiseksi ja sitten sille ei meinaa enää löytyä sopivaa paikkaa. Ensi kerralla testaan ehkä tarinoinnista aloittamista :)
Lähettänyt pikkuhelistin klo 11:11 8 kommenttia
Tunnisteet: 12x12, Inspiroidu-haasteet, scrapbooking
sunnuntai 17. lokakuuta 2010
Kiireinen syksy on vaan jatkunut. Tuntuu, että päivät hupenee kalenterista aivan uskomatonta tahtia. En mä edes välillä tajua miten nopeasti päivät juoksee. Tämänkin leiskan tein muka ihan pari päivää sitten... Eli reilu jo viikko sitten. Mutta parempi myöhään jne.
Leiskan mustat kehykset ovat oikeasti ihan suorat. Leiska on vaan kuvattu vähän kuinka sattuu mutta onpahan ainakin blogissa asti :) Letter tuntuu juuri nyt luontevimmalta koolta. Tai siis aloitan kyllä lähes aina 12 tuumaisena mutta hyvin pian päädyn trimmaamaan sivun letteriksi.
Sain vihdoin käytettyä nuo pöydällä pyörineet lyijykynän pätkät koristeena. Ajatus on muhinut päässä jo kauan ja odottanut sopivaa aihetta. Kun näin nuo paperit, oli itsestään selvää, että käytän niitä kynien kanssa mutta kynät olivat hukassa. Sitten puuttui enää aihe :D Nyt vihdoin paperit, kynät ja aihe samassa paikassa samaan aikaan ja lopputulos miellyttää kovasti.
ps. Tuosta päivien hupenemisesta ja ajantajun katoamisesta kertoo näköjään myöskin hyvin se, että leiskaan on kirjattu syyskuu 2010 vaikka tosiaan reippaasti lokakuun puolella on jo menty silloin kun tämä leiska on tehty. Haha!
Lähettänyt pikkuhelistin klo 16:14 8 kommenttia
perjantai 8. lokakuuta 2010
Tämä syksy on ollut kovin kiireistä ja jatkuu sellaisena edelleen ainakin vielä hetken aikaa. Toistuvasti oon löytänyt itseni tilanteista, joissa kuulen suustani sanat "Mä voin tehdä sitä/tätä/tuota". Välillä sitä miettii, että onko ihan pakko olla aina jokapaikan höylänä kun voisi päästä vähän vähemmälläkin ilman mitään ylimääräisiä. Aiheesta oli sitten pakko tehdä myös leiska, tällä kertaa vaakaletterinä.
Piilotetut tarinoinnit tageissa, Basic Greyn Obscure ja letter-koko ovat nyt näköjään in ja pop :D Ja kun leiskan aihe on joka paikkaan repeäminen ja kiire, sopi tuo kuvan kaltoin kohteleminenkin tähän oikein passelisti.
Nyt taidan jatkaa tällä kertaa kiireettömästä aamupäivästä nauttimista ja odotella uutta Inspis-haastetta :) Hyvää viikonloppua kaikille!
Lähettänyt pikkuhelistin klo 10:56 5 kommenttia
torstai 7. lokakuuta 2010
Viikonloppuna tuli taas käväistyä Seinäjoen Käsityömessuilla. Nähtävää oli tänäkin vuonna vaikka kuinka paljon ja erityisen ilahduttavaa oli skräppäystarvikkeiden suuri määrä ;) Kaikenlaisia kivoja hankintojakin tuli taas tehtyä.
Lauantaina istahdin Askartelu Amalian minialbumipajaan kasaamaan minialbumia Crealies albumikaavalla. Tein pajassa albumin "rungon" ja viimeistelin sen sitten kotona.
Yksi kuvan paikka jäi tyhjäksi mutta asiaan on tulossa korjaus ;) Ja tuohon takaosaan jätin keskelle tilaa mahdollista tekstiä varten ja myös taakse voi vielä lisätä valokuvia jos haluaa.
Tykästyin ihan mielettömästi näihin minialbumikaavoihin ja mulla on nyt kaavat kahteen eri muotoiseen miniin :) Näistähän saa aikaa vaikka mitä kivaa! Mulla on nyt muutenkin menossa minialbumivillitys, joten ei ihme että näihinkin hurahdin!
Lähettänyt pikkuhelistin klo 14:08 6 kommenttia
Uudemmat tekstit Vanhemmat tekstit Etusivu
Skräppään tyttärestä ja miehestä, elämän pienistä ihmeistä. Kissoista ja kodista, tavallisesta arjesta. Minusta ja muista. Siksi, että muistan.
Craftica Scrapbooking Challenge (10)
Heinikka Design Team (2)
Sata kuvaa päivässä (5)
Wreck this journal (5)
Feedjit Live Blog Stats
Teema: Yksinkertainen. Sisällön tarjoaa Blogger.